

kalászos csávázószer technológiai csomag

**A csávázott vetőmagzsákjára és a kisérő dokumentumára kötelező ráírni*:***

**Tilos a csávázott vetőmagot feldolgozott, vagy feldolgozatlan állapotban élelmezési, vagy takarmányozási célra felhasználni!**

|  |
| --- |
| **BIOSILD TOP** (tiofanát-metil 350 g/l + tetrakonazol 20 g/l) és  **LOTUS 600 FS** (600 g/l imidakloprid) csávázószerrel kezelt vetőmag  **P102** Gyermekek elől elzárva tartandó.  **P270** A termék használata közben tilos enni, inni vagy dohányozni.  **P280** Védőkesztyű/védőruha/szemvédő/arcvédő használata kötelező**.**  **P301 + P312** LENYELÉS ESETÉN: rosszullét esetén azonnal forduljon TOXIKOLÓGIAI KÖZPONTHOZ vagy orvoshoz.  **P302 + P352** HA BŐRRE KERÜL: Lemosás bő szappanos vízzel.  **P333 + P313** Bőrirritáció vagy kiütések megjelenése esetén: Orvosi ellátást kell kérni.  **P391** A kiömlött anyagot össze kell gyűjteni.  **P501** A tartalom/edény elhelyezése hulladékként: veszélyes hulladéklerakóba szállítás szükséges.  **SPe 5** A madarak/vadon élő emlősök védelme érdekében a növényvédő szerrel kezelt szaporítóanyagot teljes egészében be kell dolgozni a talajba! Ügyeljen arra, hogy a szer a sorok végén is teljes egészében be legyen dolgozva!  **SPe 6** A madarak/vadon élő emlősök védelme érdekében távolítsa el a véletlenül kiömlött, növényvédő szerrel kezelt szaporítóanyagot!  **SPo 2** Használat után minden védőruházatot ki kell mosni!  ***Egyéb környezetvédelmi előírások:*** A méhek és egyéb beporzást végző rovarok védelme érdekében minimálisra kell csökkenteni a vetés során leporlódó növényvédő szer elsodródását!  A csávázott vetőmag nem vethető a vizek, vízfolyások, illetve az ásványi nyersanyag külszíni kitermelése során létrejött tavak környezetében mért **5 m-**es biztonsági távolságon belül!  Az ivóvízbázisok belső védőterületén felhasználni tilos, külső védőterületen és a hidrogeológiai védőövezeten belül külön engedélyezéstől függően használható. Nem alkalmazható különösen érzékeny felszín alatti vízvédelmi területen.  **Munkaegészségügyi óvórendszabályok:** egyéni védőfelszerelés vetéshez: védőkesztyű  **Általános előírások:** - Gyermekek illetve házi- és vadon élő állatoktól elkülönítve és feltűnő módon megjelölve kell tárolni. Megfelelő védőfelszerelés használatával előzze meg a bőrrel való érintkezést illetve a légzőszervekbe való bejutását a csávázott vetőmaggal történő munka vagy az eszközök tisztítása során.  - Szedje össze, vagy földdel takarja be az elszóródott vetőmagot. Előzze meg a felszíni vizek károsodását. **Vetés előtt** - Kerülje a porral való érintkezést a vetőmagos zsákok felbontása, illetve a vetőgépek feltöltése és leürítése közben. A vetőmagos zsák alján esetlegesen előforduló port semmi esetben se töltse bele a vetőgépbe. Ne kezelje felül az egyszer már csávázott vetőmagot.  **Vetés közben**  - Mindig a területegységre előírt vetőmag mennyiséget alkalmazza. Erős szélben ne vessen csávázott vetőmagot. Pneumatikus vetőgépek esetében a magokról esetlegesen ledörzsölődő port, megfelelő csővezetékkel (deflektor), a talaj felszínére vagy a barázdába kell levezetni.  - A vadállomány védelme érdekében, vetéskor fordítson figyelmet a vetés mélységére, hogy a csávázott vetőmag földdel teljesen be legyen fedve, kiváltképp a táblák szélein és a sorok végén.  **Vetés után**  - A környezet károsításának megelőzése érdekében szedje össze az üres vetőmagos zsákokat és a felesleges vetőmagot. Az üres vetőmagos zsákokat és a maradék vetőmagot a jogszabályban leírtak szerint kell ártalmatlanítani! A kimaradó felesleges vetőmagot minden esetben az eredeti zsákokba tegye vissza, az üres zsákokat más célra ne használja fel. |